News Update: Cathie Wood ยังมั่นใจ ช้อนกองทุน Bitcoin ซื้อเพิ่ม $2.8 ล้าน หลังราคาต่ำกว่า NAV พร้อมซื้อหุ้น Roku, Tesla และ Twilio - FINNOMENA
Ark Investment ที่บริหารงานโดยผู้จัดการกองทุนชื่อดัง Cathie Wood ช้อนซื้อกองทุน Grayscale Bitcoin Trust (GBTC) ที่มูลค่าส่วนลดของกองทุนทำจุดต่ำสุดใหม่ ไปทั้งหมด 315,000 หุ้น หรือประมาณ 2.8 ล้านดอลลาร์ สำหรับ ARK Next Generation (ARKW) พร้อมซื้อหุ้น Roku, Tesla และ Twilio
18 พ.ย. 2565

Ark Investment ที่บริหารงานโดยผู้จัดการกองทุนชื่อดัง Cathie Wood ช้อนซื้อกองทุน Grayscale Bitcoin Trust (GBTC) ที่มูลค่าส่วนลดของกองทุนทำจุดต่ำสุดใหม่ ไปทั้งหมด 315,000 หุ้น หรือประมาณ 2.8 ล้านดอลลาร์ สำหรับ ARK Next Generation (ARKW) พร้อมซื้อหุ้น Roku, Tesla และ Twilio
อ้างอิงจากเว็บไซต์ Ark Invest Daily Trades ซึ่งติดตามความเคลื่อนไหวพอร์ตโฟลิโอของ Ark นี่เป็นการซื้อ GBTC ครั้งแรกนับตั้งแต่เดือน ก.ค. 2021 โดย GBTC ครองสัดส่วนใหญ่เป็นอันดับ 9 ในพอร์ตของ ARKW ซึ่ง Cathie Wood เริ่มซื้อกองทรัสต์ดังกล่าวตั้งแต่ปลายปี 2015
GBTC คือกองทุนที่ลงทุนใน Bitcoin เพียงเหรียญเดียวและมีวัตถุประสงค์เพื่อติดตามราคา ถูกซื้อขายที่ราคาต่ำกว่าเมื่อเทียบกับมูลค่าของสกุลเงินดิจิทัลที่ใหญ่ที่สุดในโลก ซึ่งความคลาดเคลื่อนของกองทุนเป็นผลมาจากโครงสร้างซึ่งไม่อนุญาตให้มีการไถ่ถอน ส่งผลให้ราคาของกองทุน (Trust Price) ต่ำกว่ามูลค่าสินทรัพย์สุทธิ (NAV)
ช่องว่างดังกล่าวได้ขยายตัวอย่างมากในช่วงสัปดาห์ที่ผ่านมา หลังผลกระทบของ FTX ทำให้ราคา Bitcoin ร่วงลง
GBTC ปรับตัวขึ้นมา 1,200% นับตั้งแต่ต้นปี 2019 เทียบกับการเพิ่มขึ้น 3,700% ของ Bitcoin ซึ่งช่องว่างดังลก่าวถูกมองว่าเป็นทั้งบทลงโทษและโอกาส โดย Bloomberg Intelligence รายงานว่า การซื้อ GBTC ที่ระดับส่วนลดที่ 40% ของมูลค่า NAV นั้น เหมือนการซื้อ Bitcoin ที่ราคาใกล้ $11,000 เทียบกับราคาปัจจุบันที่ $16,400
นอกจากกองทุน Bitcoin ในช่วง 2 สัปดาห์แรกของเดือน พ.ย. Cathie Wood ยังได้ช้อปปิ้งหุ้นที่ร่วงลงมาอย่างสนุกสนาน โดยซื้อเพิ่มทั้ง Roku, Tesla และ Twilio
โดยแม้หุ้น Roku จะลดลง 79% จากจุดสูงสุด แต่ยังคงเป็นหุ้นหลักในกองทุน Ark ทั้ง 3 กอง โดยมีสัดส่วนรวมมากกว่า 11.5 ล้านหุ้น หรือมากกว่า 700 ล้านดอลลาร์
ส่วน Tesla ก็เช่นกัน โดย Tesla มีส่วนสูงสุดใน 5 อันดับแรกของกองทุน Ark ทั้ง 3 กอง โดย Ark ถือหุ้น Tesla มากกว่า 4.1 ล้านหุ้นมูลค่ากว่า 800 ล้านดอลลาร์
และแม้ Twilio จะร่วงลงมาถึง 83% จากจุดต่ำสุด แต่ในเดือนนี้เพียงเดือนเดียว Cathie Wood ได้ตัดสินใจซื้อหุ้นเพิ่ม 850,000 หุ้น ทำให้มูลค่ารวมของการถือครอง Twilio ของ Ark อยู่ที่ 7.3 ล้านหุ้น หรือมากกว่า 400 ล้านดอลลาร์
อ้างอิง:
https://www.bloomberg.com/news/articles/2022-11-15/cathie-wood-buys-the-dip-in-bitcoin-fund-as-discount-hits-record?sref=e4t2werz 
https://www.fool.com/investing/2022/11/17/cathie-wood-went-bargain-shopping-3-stocks-she-bou/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Investment
Bitcoin
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA